د کندوز د ٢٠١٥م کال جگړه

د کندوز جگړه سپټمبر په ۲۸مه نیټه سهار مهال پیل شوه چې د مازدیگر مهار د طالبانو وسله واله ډله په دې وتوانېدله چې له افغان ملي پوځ څخه د کندوز ښار یو شمېر برخې لکه محبس، عامه روغتون، پوهنتون، او مهم څلور لاری ونیسي.

خو د سپټمبر په ۲۹مه نیټه د شپی نهه بجی د یو لړ هوایي عملیاتو په پایله کې د طالبانو له خوا اړوند ولایت ته نومول شوی والي ملا عبدالسلام اخوند له خپل تش په نامه مرستیال والي او د لشکر طیبه ډلې پاکستانی مشر حارث له ۲۵ وسله والو سره یو ځای ووژل شول.

د افغانستان د ملي امنیت لوی ریاست وايي، په کندوز ولایت کې د یوه هوايي برید پر مهال د دغه ولایت له پاره د طالبانو نومول شوی والي مولوي سلیم، هغه مرستیال ذبیح الله، د لشکر طیبه مسؤول کمانډر حارث او ۱۵ نور طالب قوماندانان وژل شوي دي.
د جمهور آژآنس د خبر له مخې ملي امنیت د طالبانو والي د خپلو ملگرو په مرسته غوښتل چې پر هوايي ډگر برید وکړي؛ خو له ملي امنیت سره په هغمږۍ پر دوی هوايي برید شوی دی.
د ملي امنیت عمومي ریاست خبر پاڼه کې ویلي چې په برید کې د لښکرطیبه وژل شوی مسئول د پاکستان د پنجاب ایالت اوسېدونکی و.
بل خوا د افغان پوځ چارواکي وايي، د کندوز په عملیاتو کې یې تر اوسه لږ تر لږه ۱۶۰ تنه طالبان د هغوی د لوړ پوړو قوماندانو په گډون وژل شوي او افغان ځواکونه د پرمختگ په حال کې دي.http://jomhornews.com/doc/news/fa/71367/
د دغه عملیاتو مشري جنرال عبدالحمید وردگ کوي او ویل کېږي، چې افغان پوځیانو د ښار د کلابندۍ پر مهال درنه مرگ ژوبله هغه مهال وسله والو ته واړوله، چې وسله والو غوښتل له ښاره پښې سپکې کړي خو د افغان ځواکونو په کمین کېوتل.
طالبانو تر اوسه په دې اړه څه نه دي ویلي.

له کندوز ولايت نه رارسيدلي رېپوټونه وايي، چې امنيتي ځواکونه د کندوز ښار ته ننوتلي او د طالبانو سره سخته جگړه روانه ده.

ځينې سرچينې وايي، چې افغان امنيتي ځواکونو امنيه قومانداني هم نيولې ده.

د يو بل خبر له مخې، د کندوز د پل الچين سيمه او د امام صاحب بندر، د قوماندان ميرعلم د ميلشو لاسته ورغلي.
د کندوز د پیل شویو جگړو په درېیمه ورځ د امام صاحب ولسوالۍ د طالبانو جگړه مارو ځواکونو له نیول شوې، چې د اړوندې ولسوالۍ ولسوال هم د ولسوالۍ د سقوط پخلی کړی.http://pa.azadiradio.org/content/article/27279844.html

د عامې روغتيا وزير وايي چې څه باندې ٣٠ مړي او له ٢٠٠ زيات ټپيان د ‫کندوز‬ حوزوي روغتون ته وروړل شوي ، چې ډيرى يې ملکي کسان دي.http://www.pajhwok.com/ps/subscription-required?redirect_from=433703
د امام صیب ولسوال امام الدین قریشي ازادي رادیو ته وویل چې شاوخوا لس دقیقې وړاندې نوموړې ولسوالۍ سقوط کړی او ټول امنیتي چارواکي د شیرخان بندر ته راغلي. ښاغلي قریشي اندیښنه وښوده چې که تازه دمي ځواکونه د مرستې لپاره رانشي ممکن شیرخان بندرهم سقوط وکړي.
امام صاحب ولسوالۍ د کندز د یوه سرحدي ولسواليو څخه ده چې د شیرخان بندرله لارې له تاجکستان سره گډه پوله لري.

سرچینې